section_heading: Ideja
paragraph_text: Ideju za seriju Gilligan je osmislio tijekom razgovora sa svojim kolegom scenaristom Thomasom Schnauzom u kojem su pričali o tome kako su trenutno nezaposleni te se šalili na vlastiti račun u vezi pronalaska izlaza iz njihove situacije kreiranjem "laboratorija za proizvodnju metamfetamina u prikolici te vožnjom po zemlji kuhajući drogu i zarađujući novac." Tijekom trajanja serije Gilligan je u jednom intervjuu rekao: "Walter od protagonista postaje antagonist. Želimo da se ljudi zapitaju za koga navijaju u priči i zašto." Cranston je tijekom četvrte sezone izjavio: "Mislim da je Walt do sada shvatio da je bolje biti onaj koji proganja nego onaj kojeg proganjaju. On je na sigurnom putu da postane zastrašujuć lik."